Pravidlá pre investičné fondy EÚ umožňujú správcom investičných fondov distribuovať a s určitými výnimkami aj spravovať svoje fondy v celej EÚ. Zatiaľ čo investičné fondy EÚ zaznamenali v júni 2017 rýchly rast, pričom spravované aktíva predstavovali 14 310 miliárd EUR, trh investičných fondov EÚ sa stále organizuje najmä ako vnútroštátny trh: 70 % všetkých spravovaných aktív je v držbe investičných fondov, ktoré sú povolené alebo registrované na distribúciu len na domácom trhu. Len 37 % PKIPCP a približne 3 % AIF je zaregistrovaných na distribúciu do viac ako troch členských štátov. V porovnaní so Spojenými štátmi americkými je trh EÚ z hľadiska spravovaných aktív menší. V EÚ je však oveľa viac fondov (58 125 v EÚ v porovnaní s 15 415 v USA). To znamená, že fondy EÚ sú v priemere podstatne menšie. To má negatívny vplyv na úspory z rozsahu, na poplatky, ktoré musia zaplatiť investori, a na spôsob, akým funguje vnútorný trh pre investičné fondy.

Investičné fondy sú investičné produkty vytvorené na jediný účel, a to je združovanie kapitálu investorov a spoločné investovanie tohto kapitálu prostredníctvom portfólia finančných nástrojov, ako sú akcie, dlhopisy a iné cenné papiere. V EÚ môžu byť investičné fondy klasifikované ako podniky kolektívneho investovania do prevoditeľných cenných papierov (PKIPCP) a alternatívne investičné fondy (AIF) spravované správcami alternatívnych investičných fondov (správcovia AIF). Na PKIPCP sa vzťahuje smernica 2009/65/ES a na AIF sa vzťahuje smernica 2011/61/EÚ. Smernicu 2011/61/EÚ dopĺňajú štyri rámce v oblasti fondov:

Tento návrh bol naplánovaný v pracovnom programe Komisie na rok 2018 a mal by sa vnímať v širšom kontexte akčného plánu na vybudovanie únie kapitálových trhov (CMU) a preskúmania únie kapitálových trhov v polovici trvania s cieľom vytvoriť skutočný vnútorný kapitálový trh, a to riešením roztrieštenosti kapitálových trhov, odstránením regulačných prekážok financovania hospodárstva a zvyšovaním ponuky kapitálu pre podniky. Regulačné prekážky, konkrétne požiadavky na uvádzanie na trh v členských štátoch, regulačné poplatky, administratívne požiadavky a požiadavky na oznamovanie predstavujú podstatný faktor odrádzajúci od cezhraničnej distribúcie fondov. Tieto prekážky boli identifikované v reakcii na zelenú knihu o únii kapitálových trhov, výzvu na predloženie dôkazov o regulačnom rámci EÚ pre finančné služby a verejnú konzultáciu o prekážkach cezhraničnej distribúcie investičných fondov.

Z tohto hodnotenia vyplynulo, že napriek relatívnemu úspechu vnútorný trh pri cezhraničnej distribúcii investičných fondov nedosahuje svoj plný potenciál, keďže fondy stále čelia mnohým prekážkam. Okrem toho právne požiadavky a administratívne postupy, na ktoré sa nevzťahuje harmonizácia zavedená smernicou 2009/65/ES a smernicou 2011/61/EÚ, nie sú transparentné. V hodnotení Komisie sa odhalilo, že členské štáty majú veľmi odlišné prístupy k požiadavkám a overeniam marketingových oznámení. Existujú aj veľké rozdiely v poplatkoch a platbách vyberaných príslušnými vnútroštátnymi orgánmi za úlohy dohľadu v súlade so smernicou 2009/65/ES a smernicou 2011/61/EÚ. To všetko sú prekážky širšej cezhraničnej distribúcie investičných fondov.

3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Pravidlá navrhované v tomto nariadení, ktoré sú určené orgánu ESMA a vnútroštátnym orgánom, majú okrem toho technickú povahu a samostatné postavenie. Cieľom návrhu je zvýšiť transparentnosť pravidiel a postupov vzťahujúcich sa na (cezhraničné) uvádzanie investičných fondov na trh a na regulačné poplatky a platby vyberané príslušnými vnútroštátnymi orgánmi. Na dosiahnutie týchto cieľov politiky je nevyhnutné priamo uplatniteľné nariadenie, ktorým sa zabezpečí úplná harmonizácia. Nariadenie je okrem toho vhodným právnym prostriedkom na to, aby sa orgán ESMA poveril úlohou vytvoriť a viesť databázy vnútroštátnych pravidiel týkajúcich sa marketingových oznámení, príslušných poplatkov a platieb, ako aj na uchovanie oznámení. Nariadením by sa preto mala najlepšie dosiahnuť maximálna harmonizácia a malo by sa predchádzať rozdielom, čím sa zabezpečí väčšie zblíženie v oblasti regulácie.

Tento návrh obsahuje ustanovenia, ktoré poskytujú investičným fondom väčšiu právnu istotu na poskytovanie služieb. Nedostatočná transparentnosť regulačných prekážok zistených v členských štátoch by sa nevyriešila výlučne zmenou smernice 2009/65/ES a smernice 2011/61/EÚ, pretože by to mohlo spôsobiť nerovnomerné vykonávanie.

Harmonizácia pravidiel EÚ v oblasti marketingových oznámení pre potenciálnych investorov a zvýšenie transparentnosti ustanovení, ktoré nepatria do oblastí pôsobnosti, môžu prispieť k rozvoju integrovanejších kapitálových trhov investičných fondov v celej Únii. Cieľom návrhu je teda zabezpečiť bezproblémové fungovanie vnútorného trhu služieb investičných fondov. To sa neobmedzuje na územie jedného členského štátu a členské štáty ho na vnútroštátnej úrovni nemôžu dosiahnuť. Návrhom sa takisto pre Európsky orgán pre cenné papiere a trhy (ESMA) zriadený podľa nariadenia (EÚ) č. 1095/2010 vytvárajú ďalšie úlohy, ktoré nemôžu členské štáty dosiahnuť jednotlivo.

b)Regulačné poplatky by mali byť na úrovni EÚ transparentnejšie a mali by sa zaviesť zásady na vysokej úrovni s cieľom zabezpečiť väčší súlad v spôsobe stanovovania regulačných poplatkov.

a)Vnútroštátne požiadavky na uvádzanie na trh by mali byť transparentnejšie na vnútroštátnej úrovni a na úrovni EÚ. Okrem toho by sa malo zosúladiť vymedzenie pojmu pre-marketing v smernici 2011/61/EÚ a mal by sa jasnejšie vymedziť postup kontroly marketingových materiálov.

Tieto možnosti politiky zároveň významne znižujú regulačné prekážky. Zvyšujú potenciálne cezhraničné uvádzanie väčšieho množstva fondov na trh, zlepšujú hospodársku súťaž, znižujú roztrieštenosť trhu a investorom v EÚ poskytujú väčší výber. Možnosti politiky majú aj nepriame výhody, a to z dôvodu ich sociálneho a environmentálneho vplyvu. Väčšia cezhraničná distribúcia by mala viesť k väčšiemu počtu príležitostí na investovanie do investičných fondov, ktoré sledujú sociálne alebo environmentálne ciele. To by zase mohlo urýchliť rast v týchto oblastiach.

c)Výber nástrojov na podporu miestnych investorov by sa mal ponechať na správcov investičných fondov so zárukami pre investorov.

Článkami 12 a 13 sa zavádza pojem pre-marketing v nariadení (EÚ) č. 345/2013 a nariadení (EÚ) č. 346/2013. Touto zmenou by sa správcom zaregistrovaným v súlade s uvedenými nariadeniami umožnilo zamerať sa na investorov, a to otestovaním ich ochoty investovať do budúcich investičných príležitostí alebo stratégií prostredníctvom pre-marketingu. Touto zmenou by sa zaručili rovnaké podmienky vo vzťahu k správcom, ktorým bolo povolenie udelené podľa článku 6 smernice 2011/61/EÚ, ktorí využívajú tento pojem zavedený v [odkaz na smernicu, ktorou sa mení smernica 2009/65/ES a smernica 2011/61/EÚ, pokiaľ ide o cezhraničnú distribúciu fondov kolektívneho investovania].

Ak príslušné orgány vyžadujú systematické poskytovanie marketingových oznámení s cieľom overiť súlad takýchto oznámení s príslušnými vnútroštátnymi ustanoveniami týkajúcimi sa požiadaviek na uvedenie na trh, príslušné orgány musia podľa článku 5 rozhodnúť do 10 pracovných dní. Overenie nesmie predstavovať predbežnú podmienku uvádzania na trh. V článku 5 sa ďalej stanovuje, že príslušné orgány musia uplatňovať a uverejňovať platné postupy zaručujúce transparentné a nediskriminačné zaobchádzanie bez ohľadu na pôvod overeného investičného fondu. Príslušné orgány musia každoročne informovať orgán ESMA o rozhodnutiach, ktorými sa marketingové oznámenia zamietajú alebo ktorými sa žiadajú ich úpravy. S cieľom zabezpečiť jednotné zaobchádzanie s retailovými investormi by tieto požiadavky mali uplatňovať aj správcovia AIF, ak im členské štáty umožňujú uvádzať podielové listy alebo akcie AIF na trh na svojich územiach.

po postúpení návrhu legislatívneho aktu národným parlamentom,

so zreteľom na stanovisko Európskej centrálnej banky,

so zreteľom na stanovisko Európskeho hospodárskeho a sociálneho výboru,

konajúc v súlade s riadnym legislatívnym postupom,

keďže:

(1)Odlišné prístupy v oblasti regulácie a dohľadu týkajúce sa cezhraničnej distribúcie alternatívnych investičných fondov (ďalej len „AIF“) podľa vymedzenia v článku 4 ods. 1 písm. a) smernice Európskeho parlamentu a Rady 2011/61/EÚ a podnikov kolektívneho investovania do prevoditeľných cenných papierov (ďalej len „PKIPCP“) v zmysle smernice Európskeho parlamentu a Rady 2009/65/ES vedú k roztrieštenosti a prekážkam pri cezhraničnom uvádzaní na trh a prístupe k AIF a PKIPCP, čo by spätne mohlo brániť ich uvádzaniu na trh v iných členských štátoch.

(2)S cieľom posilniť regulačný rámec uplatniteľný na investičné fondy a lepšie chrániť investorov by marketingové oznámenia pre investorov do AIF a PKIPCP mali byť identifikovateľné ako také a mali by rovnako zreteľným spôsobom predstaviť riziká a prínosy vyplývajúce z nákupu podielových listov alebo akcií AIF alebo PKIPCP. Všetky informácie zahrnuté v marketingových oznámeniach by mali byť predložené nestranným, jednoznačným a nezavádzajúcim spôsobom. Na zabezpečenie ochrany investorov a rovnakých podmienok medzi AIF a PKIPCP by sa normy týkajúce sa marketingových oznámení mali preto uplatňovať rovnako na marketingové oznámenia pre AIF a PKIPCP.

(3)Príslušné orgány, ktoré sa rozhodnú požadovať systematické poskytovanie marketingových oznámení by mali overiť súlad týchto oznámení s týmto nariadením a inými uplatniteľnými požiadavkami, najmä či sú marketingové oznámenia identifikovateľné ako také, či predstavujú riziká a prínosy vyplývajúce z nákupu podielových listov alebo akcií PKIPCP a, ak členský štát umožní uvádzať AIF na trh pre retailových investorov, podielových listov alebo akcií AIF rovnako zreteľným spôsobom a či sú všetky informácie zahrnuté v marketingových oznámeniach predložené nestranným, jednoznačným a nezavádzajúcim spôsobom.

(4)Na zvýšenie transparentnosti a ochrany investorov by sa prístup k informáciám o požiadavkách na uvádzanie na trh podielových listov alebo akcií AIF alebo PKIPCP zakotvených vo vnútroštátnych zákonoch, v iných právnych predpisoch a správnych opatreniach mal zlepšiť na základe požiadavky, aby príslušné orgány a Európsky orgán pre cenné papiere a trhy (ďalej len orgán „ESMA“) viedli centrálne databázy na svojich webových sídlach aspoň v jazyku bežnom v oblasti medzinárodných financií.

(5)Na zabezpečenie rovnakého zaobchádzania a uľahčenie rozhodovania správcov AIF a správcovských spoločností PKIPCP, či sa majú zapojiť do cezhraničnej distribúcie investičných fondov, je dôležité, aby poplatky a platby vyberané príslušnými orgánmi za udeľovanie povolení, registráciu a dohľad podľa smerníc 2009/65/ES a 2011/61/EÚ boli primerané vykonávaným úlohám dohľadu a verejne prístupné a aby tieto poplatky a platby boli uverejnené na ich webových sídlach. Z rovnakého dôvodu by webové sídlo orgánu ESMA malo obsahovať interaktívny nástroj umožňujúci výpočty poplatkov a platieb vyberaných príslušnými orgánmi.

(6)Keďže orgán ESMA by v súlade s nariadením Európskeho parlamentu a Rady (EÚ) č. 1095/2010 mal monitorovať a posudzovať vývoj na trhu v oblasti jeho právomoci, je vhodné a potrebné zvýšiť úroveň znalostí orgánu ESMA rozšírením existujúcich databáz orgánu ESMA tak, aby zahŕňali všetkých správcov AIF, správcovské spoločnosti PKIPCP a všetky AIF a PKIPCP, ktoré tieto správcovské spoločnosti spravujú a uvádzajú na trh, ako aj všetky členské štáty, v ktorých sa tieto investičné fondy uvádzajú na trh. Na tento účel by príslušné orgány mali orgánu ESMA zasielať oznámenia, oznamovacie listy alebo písomné oznámenia, ktoré dostali podľa smerníc 2009/65/ES a 2011/61/EÚ.

(7)S cieľom zabezpečiť rovnaké podmienky medzi kvalifikovanými fondmi rizikového kapitálu vymedzenými v článku 3 písm. b) nariadenia Európskeho parlamentu a Rady (EÚ) č. 345/2013 alebo kvalifikovanými fondmi sociálneho podnikania vymedzenými v článku 3 písm. b) nariadenia Európskeho parlamentu a Rady (EÚ) č. 346/2013 na jednej strane a inými AIF na strane druhej treba do uvedených nariadení zahrnúť pravidlá týkajúce sa pre-marketingu, ktoré sú totožné s pravidlami stanovenými v smernici 2011/61/EÚ, ktoré sa týkajú činností predchádzajúcich uvedeniu na trh. Tieto pravidlá by mali umožniť správcom zaregistrovaným v súlade s uvedenými nariadeniami, aby sa zamerali na investorov testovaním ich ochoty využiť nadchádzajúce investičné príležitosti alebo stratégie prostredníctvom kvalifikovaných fondov rizikového kapitálu a kvalifikovaných fondov sociálneho podnikania.

(8)Komisia by mala mať právomoc prijímať návrhy regulačných technických predpisov vypracovaných orgánom ESMA so zreteľom na špecifikáciu informácií o poplatkoch alebo platbách alebo, ak je to vhodné, príslušné metódy výpočtu týchto poplatkov alebo platieb vyberaných príslušnými orgánmi. Komisia by ďalej mala mať právomoc prijímať návrhy regulačných technických predpisov vypracovaných orgánom ESMA so zreteľom na špecifikáciu informácií, ktoré sa majú oznamovať v oznámeniach, oznamovacích listoch a písomných oznámeniach o cezhraničných činnostiach, ktoré sú požadované podľa smerníc 2009/65/ES a 2011/61/EÚ. Komisia by mala prijať uvedené návrhy regulačných technických predpisov prostredníctvom delegovaných aktov podľa článku 290 ZFEÚ a v súlade s článkami 10 až 14 nariadenia (EÚ) č. 1095/2010.

(9)Komisia by mala mať právomoc prijímať vykonávacie technické predpisy vypracované orgánom ESMA, pokiaľ ide o štandardné formuláre, vzory a postupy pre oznamovanie zo strany príslušných orgánov týkajúce sa zákonov, iných právnych predpisov a správnych opatrení týkajúcich sa požiadaviek na uvádzanie na trh uplatniteľných na ich územiach a ich zhrnutí, o výšky poplatkov alebo platieb vyberaných príslušnými orgánmi a, ak je to vhodné, o príslušné metódy výpočtu. Na zlepšenie zasielania informácií príslušným orgánom a medzi príslušnými orgánmi a orgánom ESMA by vykonávacie technické predpisy mali zahŕňať oznámenia, oznamovacie listy a písomné oznámenia o cezhraničných činnostiach, ktoré sú požadované podľa smerníc 2009/65/ES a 2011/61/EÚ. Komisia by mala prijímať vykonávacie technické predpisy prostredníctvom vykonávacích aktov podľa článku 291 ZFEÚ a v súlade s článkom 15 nariadenia (EÚ) č. 1095/2010.

(10)Právomoci Komisie týkajúce sa prijímania návrhov regulačných technických predpisov a vykonávacích technických predpisov vypracovaných orgánom ESMA v rámci oznámení, oznamovacích listov alebo písomných oznámení o cezhraničných činnostiach treba koordinovať podľa tohto nariadenia a podľa smerníc 2009/65/ES a 2011/61/EÚ. [V smernici, ktorou sa mení smernica 2009/65/ES a smernica 2011/61/EÚ, pokiaľ ide o cezhraničnú distribúciu kolektívnych investičných fondov], by sa preto tieto právomoci mali vypustiť zo smerníc 2009/65/ES a 2011/61/EÚ.

(11)Akékoľvek spracovanie osobných údajov uskutočňované v rámci tohto nariadenia, ako napríklad výmena alebo zasielanie osobných údajov príslušnými orgánmi by sa malo vykonávať v súlade s nariadením Európskeho parlamentu a Rady (EÚ) 2016/679 a akákoľvek výmena alebo zasielanie informácií orgánom ESMA by sa mali vykonávať v súlade s nariadením Európskeho parlamentu a Rady (ES) č. 45/2001.

(12)Päť rokov po nadobudnutí účinnosti tohto nariadenia by Komisia mala vykonať hodnotenie uplatňovania tohto nariadenia. V hodnotení by sa mal zohľadniť vývoj na trhu a posúdiť, či zavedené opatrenia zlepšili cezhraničnú distribúciu investičných fondov.

(13)Na zabezpečenie právnej istoty je potrebné zosynchronizovať dátumy uplatňovania zákonov, iných právnych predpisov a správnych opatrení, ktorými sa vykonáva [smernica, ktorou sa mení smernica 2009/65/ES a smernica 2011/61/EÚ, pokiaľ ide o cezhraničnú distribúciu kolektívnych investičných fondov], a tohto nariadenia vzhľadom na marketingové oznámenia a pre-marketing.

(14)Keďže ciele tohto nariadenia, najmä posilnenie efektívnosti trhu pri budovaní únie kapitálových trhov, nie je možné uspokojivo dosiahnuť na úrovni členských štátov, ale pre jeho dôsledky ich možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality stanovenou v uvedenom článku toto nariadenie neprekračuje rámec toho, čo je nevyhnutné na dosiahnutie týchto cieľov,

PRIJALI TOTO NARIADENIE: